
Ј а г о д и н а

                       БУЏЕТСКИМ КОРИСНИЦИМА ГРАДА ЈАГОДИНЕ
Предмет:  Достава Упутства за припрему Oдлуке о буџету града Јагодине за
                   2017. годину са пројекцијама за 2018. и 2019. годину
          Поступак припреме и доношења буџета на свим нивоима власти уређен је Законом о буџетском систему („Службени гласник РСˮ, бр. 54/09, 73/10, 101/10, 101/11, 93/12, 62/13, 63/13-исправка, 108/13, 142/14, 68/15 и 103/15). 

Календаром буџета локалне власти прописано је да локални орган управе надлежан за финансије издаје упутство за припрему нацрта буџета за наредну годину до 01. августа текуће године, а да директни корисници средстава буџета локалне власти достављају предлоге својих финансијских планова надлежном органу, најкасније до 01. септембра. 
Буџетским календаром прописано је и да Влада Републике Србије усваја фискалну стратегију и доставља исту Народној скупштини и локалној власти до 15. јуна, а Министар финансија доставља упутство за припрему одлука о буџету локалној власти до 05. јула текуће, за наредну годину.

Обзиром да наведена документа нису достављена локалним властима (нису донета у законом утврђеном року), служба за буџет Градске управе за буџет, финансије, привреду и пољопривреду  града Јагодине је сачинилa оквирно Упутство за припрему буџета града Јагодине за 2017. годину са пројекцијама за 2018. и 2019. годину, на основу докумената којим располаже (Фискална стратегија за 2016. годину, са пројекцијама за 2017. и 2018. годину, Упутство за припрему одлуке о буџету локалне власти за 2016. годину и пројекцијама за 2017. и 2018. годину, Упутство за припрему програмског буџета и Национални програм економских реформи за период од 2015. до 2017. године).

У складу са чланом 31. и чланом 40. Закона о буџетском систему као и Фискалном стратегијом за 2016. годину са пројекцијама за 2017. и 2018. годину, достављамо свим корисницима буџета Упутство за припрему буџета града Јагодине за 2017.годину са пројекцијама за 2018. и 2019. годину. 
             На основу овог упутства у обавези сте да сачините планове за наредну буџетску годину.

            Оверене и потписане планове за буџетску 2017.годину са пројекцијама за 2018. и 2019.годину, директни и индиректни корисници буџетских средстава, неопходно је да доставе Градској управи за буџет, финансије, привреду и пољопривреду града Јагодине, најкасније до 01.09.2016.године.
           Упутство за припрему буџетa Града Јагодине за 2017. годину са пројекцијама за 2018. и 2019. годину са пратећим обрасцима, можете преузети са званичне интернет странице Града Јагодине: www.jagodina.org.rs/ 
          За све додатне информације можете се обратити на телефоне 035/8150520 и 035/8150507.

